ତୃଣମୂଳ କଂଗ୍ରେସର ମୁଖ୍ୟମନ୍ତ୍ରୀ ମମତା ବାନାର୍ଜୀ ସରକାରଙ୍କୁ କ୍ଷମତାଚ୍ୟୁତ କରିବା ଲାଗି ଉଦ୍ୟମ ଜାରି ରଖିଛନ୍ତି । ଏପରିସ୍ଥଳେ ତୃଣମୂଳ ପକ୍ଷରୁ ନୂଆ ସ୍ଲୋଗାନ୍ ଆରମ୍ଭ କରାଯାଇଛି। ପଶ୍ଚିମବଙ୍ଗକୁ ନିଜ ଝିଅ ଦରକାର ବୋଲି ତୃଣମୂଳ ସ୍ଲୋଗାନ୍ ଦେଉଛି। ଟିଏମସି ନିର୍ବାଚନ ସ୍ଲୋଗାନରେ ମମତା ବାନାର୍ଜୀ ନିଜକୁ ବଙ୍ଗଳାର ଝିଅ ବୋଲି ସୂଚିତ କରି ରାଜ୍ୟରେ ସ୍ଥାନୀୟ ଓ ବାହ୍ୟ ବିତର୍କ ଆରମ୍ଭ କରିଛନ୍ତି । ଟିଏମସି ସ୍ଲୋଗାନ ଲେଖା ମମତାଙ୍କ ହୋର୍ଡିଂ ରାଜଧାନୀରେ ଛାଇ ଯାଇଛି । ଏହି ଅବସରରେ ଦଳ ସାଧାରଣ ସମ୍ପାଦକ ପାର୍ଥ ଚାଟାର୍ଜୀ ପଶ୍ଚିମବଙ୍ଗ ଜନତା ମୁଖ୍ୟମନ୍ତ୍ରୀ ଭାବେ ନିଜ ଝିଅକୁ ଦେଖିବାକୁ ଚାହାନ୍ତି, ସେହି ଝିଅ ଯିଏ ଦୀର୍ଘ ବର୍ଷରୁ ସେମାନଙ୍କ ସେବା କରିଆସୁଛି। ଆମେ ଚାହୁଁନା ପଶ୍ଚିମବଙ୍ଗରେ କେହି ବାହାରର ଲୋକ ଶାସକ ହୁଅନ୍ତୁ ବୋଲି କହିଛନ୍ତି ପାର୍ଥ।
ଏହି ସ୍ଲୋଗାନ ଦ୍ୱାରା ତୃଣମୂଳ ଭାଜପା, କଂଗ୍ରେସ ଏବଂ ବାମଦଳର ମୁକାବିଲା କରିବ ବୋଲି ରାଜନୈତିକ ସମୀକ୍ଷକ ମତପୋଷଣ କରିଛନ୍ତି। ସେହିପରି ଭାଜପାକୁ ତୃଣମୂଳ ପକ୍ଷରୁ ବାହାରର ରାଜନୈତିକ ଦଳ କୁହାଯାଉଛି। ଏହାର ମୁକାବିଲା କରିବାକୁ ରାଜ୍ୟର ଝିଅ ହିଁ ଉପଯୁକ୍ତ ବୋଲି ଦଳ ପକ୍ଷରୁ କୁହାଯାଇଛି। ଏହି ଅବସରରେ ମମତା ବାନାର୍ଜୀଙ୍କ ପୁତୁରା ତଥା ସାଂସଦ ଅଭିଷେକ ବାନାର୍ଜୀ ଏକ ଟ୍ୱିଟ୍ କରି ରାଜ୍ୟରେ ମମତା ଏବେ ଲୋକଙ୍କ ସ୍ବର ପାଲଟି ଯାଇଥିବା ଉଲ୍ଲେଖ କରିଛନ୍ତି।
